****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Spolu s Máriou a Jozefom každým jedným dňom...

Pane Ježišu, Panna Mária, svätý Jozef, anjeli strážcovia a všetci svätí, pozývame Vás aj dnes a  tento mesiac máj zvlášť do našich sŕdc, vzťahov, životov a rodín. Ale pozývame Vás aj do sŕdc, vzťahov a životov všetkých ľudí, ktorí Vás nepoznajú, neveria a nepotrebujú. Pozývame Vás všade tam, kde už nie je žiadna radosť a odvaha, ale iba smútok, strach a pesimizmus. Pandémia poznačila hlboko náš život aj našu vieru. Prosíme za všetky mamy, ktoré budú mať o týždeň svoj sviatok, ale možno si to vo víre povinností ani neuvedomia, možno im to nik nedá najavo. Prosíme za mamy, ktoré prežívajú samotu a opustenosť. Fyzickú aj duchovnú bezútešnosť a snažia sa to zaplátať všetkým možným, iba nie Bohom. Prosíme za matky, ktoré nemajú čas na duchovnú formáciu svojich detí, prosíme za tie, ktoré síce priviedli dieťa na krst, no viac už nič. Prosíme o silu a svetlo pre každý jeden ich krok, aby si naozaj uvedomili a uverili, že pri Ježišovi majú naozaj všetko pre seba, svoju situáciu, v ktorej sa ocitli, ale aj pre svoje deti a celú rodinu. Prosíme aj za matky, ktorým navonok síce nič nechýba a majú aj istý duchovný „komfort“, ale zastali. Zastavili sa v snažení, uspokojujú sa s málom, nemodlia sa srdcom, nečítajú a nepoznávajú viac svoju vieru a povolanie. Za všetkých tých ľudí, ktorých premohla pohodlnosť, zvykovosť a bludná myšlienka: „Viac sa už v mojom živote a rodine naozaj nedá!“ Prosíme tiež za všetkých otcov, aby si naozaj brali príklad od sv. Jozefa, robotníka aj ochrancu Svätej Rodiny. Prosíme zvlášť za tých, ktorí si z práce a finančného zabezpečenia rodiny urobili cieľ, zmysel, poslednú métu svojho života. Prosíme za otcov, ktorí dostali v detstve „studený odchov“ postavený iba na jednom jedinom v dvoch slovách: Nesmieš a Musíš !!! Prosíme za otcov, starých otcov, dedov a ujov, ktorí sa nevedia priblížiť správne a v správnom čase k svojim polovičkám a k ich vlastným deťom. Prosíme, aby mali čas, aby vedeli darovať čas, blízkosť srdca, počúvanie, objatie aj pohladenie, pohľad do očí a aj to nezastupiteľné potľapkanie po pleci a každodennú pochvalu bez ktorej sa ich menšie či väčšie deti nezaobídu a neprežijú v pokoji detstvo ani dospievanie. Prosíme za všetkých, ktorí stratili prácu, za tých, ktorí sú na finančnej mizine, ale aj za tých, ktorí už prestali veriť a nepotrebujú Boha ani Cirkev. Nepotrebujú Otca ani Mamu. Siroty moderných čias. Prosíme za otcov, ktorým chýba šport pri telke, aby vedeli vziať deti von, na bicykel, do lesa, kdekoľvek, len aby boli spolu. Aby sa spolu hrali, prechádzali, „vybláznili sa“ a vedeli sa spotiť aj tak ináč, ako len za peniaze vo firme či u podnikateľa. Prosíme celé nebo, aby nám vyprosilo krásny mesiac a hlavne návrat tých, čo to najviac potrebujú k PRAMEŇU, k STUDNI, k OLTÁRU, na kolená pred BOHOSTÁNOK

|  |
| --- |
| F A R S K É O Z N A M Y: * 1. a 2. ohlášky: Sviatosť manželstva chcú prijať Radoslav Žula, pochádzajúci z Farnosti Kokošovce a Dana Bugošová, pochádzajúca z Farnosti Kendice. Viac info sme nedostali. Kto by vedel o manželskej prekážke, nech to hlási na fare.
* MODLITBOVÝ týždeň: V tomto týždni sme špeciálne pozvaní k modlitbám za našich košických bohoslovcov. A oni sa zvlášť teraz modlia za našu farnosť. Zapojme sa ako vieme, v kostole, či doma, hlavne vytvorme spoločenstvo v láske...
* Májové pobožnosti: Loretánske litánie budú spievanou alebo recitovanou formou vždy o 18 hod., tam kde je sv. omša, tam kde nie je, podľa zvyku – ale tiež sa odporúčame zísť v kostole v nedeľu popoludní o 14 hod. aj s ružencom našich prvoprijímajúcich detí. Na pobožnosť mimo sv. omše sa netreba zapisovať !
* Sv. omše: Od pondelok 19.4. sa na sv. omšu treba vopred zapísať v jednotlivých kostoloch. Vo verejnom záujme však pripomínam, aby tí, ktorí to nerobia si sami merali doma teplotu a pri akýchkoľvek príznakoch, možno ani nie coronavírusu, ale aj pri bežnom prechladnutí, kašli, či teplote z iných dôvodov zostali pekne doma. Všeobecný dišpenz *(oslobodenie od povinnosti)* otcov biskupov platí stále od účasti na nedeľnej sv. omši. Vás, ktorí ste neboli naučení chodievať v týždni, iba v nedeľu prosím, aby ste zmenili svoj návyk a ukázali ozajstnú lásku a túžbu po Ježišovi. Vás, ktorí ste boli naučení chodiť aj v nedeľu aj cez týždeň prosím, aby ste boli ohľaduplní a vedeli aj chceli ste sa v prvom rade rozdeliť aj s inými. Z vašej pokrvnej no určite aj duchovnej rodiny.
* Sv. prijímanie pre tých, čo sa „nezmestia“ na sv. omšu budeme dávať vždy 5 min. pred sv. omšou ak bude záujem. Prosíme, aby aspoň jeden *(ak bude viac zo skupiny)* to dal kňazovi dopredu vedieť v sakrestii, resp. aj dopredu telefonicky ! Komu tento čas nevyhovuje, nech sa nehanbí povedať. Nepredlžujte si pôst od Ježiša !!!
* Tretiaci: Katechéza proprijímajúcich bude v sobotu 8. 5. o 10 h v Kokošovciach.
* Prvoprijímajúci: Všetkých tretiakov povzbudzujeme, aby sa nebáli aj samostatne prichádzať na sv. omše aj častejšie. Vzhľadom k svojmu veku sa nezaratávajú do počtu zapisovaných veriacich v našich kostoloch. *Nenechajte prosím Ježiša čakať.*
* SPOVEĎ chorých:Prvý krát v tomto roku budeme na prvý piatok spovedať chorých doma od 8. hod. Prosíme, dajte im to láskavo vedieť. Vďaka
* Nové intencie: Na mesiace máj a jún ich bude zapisovať pán farár vždy po sv. omšiach v Kokošovciach v PO, SOB, v Dulovej Vsi v ŠTV, PIA, v Žehni v PIA a na Zlatej Bani v STR. Úmysel sa dá nahlásiť aj telefonicky či emailom.
* Adorácia: 1 h pred sv. o. Kokošovce v UTO a piatok od 16.15h, Žehňa v PIA, Dulova Ves v ŠTVR. a od 16 h aj v piatok, na Zlatej Bani v STREDU.
* ÚMYSEL apoštolátu modlitby: Za finančníkov, aby spolupracovali s vládami na regulovaní financií a aby naozaj chránili ľudí pred nebezpečenstvami a za dobrý príklad kresťanského života, ktorým máme šíriť evanjelium vo svojom okolí.

Pokojný veľkonočný čas Vám prajú a žehnajú Vás +++ *kaplán Štefan a farár Ľubik* |
| BOHOSLUŽBY Farnosti KOKOŠOVCE5. VEĽKONOČNÝ týždeň (3.5.2021 – 9.5.2021)

|  |  |  |  |  |  |
| --- | --- | --- | --- | --- | --- |
| 3.5. | PO | *Sv. Filipa a Jakuba, Sviatok* | KOKOŠOVCE*Sv. spoveď 6.45* | 7.00 | ZBP r. Kormaníkova |
| DULOVA VES*Sv. spoveď 17.30* | 18.00 | Vlastný úmysel |
| 4.5. | UT | *Utorok po 5. veľkonočnej nedeli* | KOKOŠOVCE*Sv. spoveď 17.30* | 18.00 | + Mária Rešetárová - *výročná* |
| 5.5. | ST | *Streda po 5. veľkonočnej nedeli* | ZLATÁ BAŇA*Sv. spoveď 17.30* | 18.00 | + Štefan Pulík - Kováč |
| ŽEHŇA*Sv. spoveď 17.30* | 18.00 | + František + Helena a ost r. Radačovskej *A 113* |
| 6.5. | ŠT | *Štvrtok po 5. veľkonočnej nedeli* | DULOVA VES*Sv. spoveď 17.30* | 18.00 | +Anna + Marta + Michal *č.89* |
| KOKOŠOVCE*Sv. spoveď 17.30* | 18.00 | + František + Ondrej + Margita + Vincent + Mária + Jozef a ost. r. Potočňákovej a Gľabovej *č.104* |
| LESÍČEK*Sv. spoveď 17.30* | 18.00 | *Sv. liturgia* |
| 7.5. | PIA | *Piatok po 5. veľkonočnej nedeli* | DULOVA VES | 18.00 | + Imrich Potočňák *č.12* |
| KOKOŠOVCE | 18.00 | ZBP r. Pusta *č.165* |
| ZLATÁ BAŇA | 17.00 | Na úmysly r. Čorňákovej |
| ŽEHŇA | 17.00 | + Alžbeta *D 84* |
| 8.5. | SO | *S nedeľnou platnosťou* | DULOVA VES | 18.00 | ZBP r. Frištikova *č. 211* |
| KOKOŠOVCE | 18.00 | ZBP Andrej a Margita *č.225* |
| 9.5. | NE | *6. veľkonočná nedeľa* | DULOVA VES | 8.30 | Vlastný úmysel |
| KOKOŠOVCE | 8.00 | ZBP r. Bašistova a r. Oravcova *č.283* |
| 10.30 | Za Boží ľud farnosti |
| ZLATÁ BAŇA | 9.15 | Za Boží ľud farnosti |
| ŽEHŇA | 10.00 | ZBP Viktória s rod. č. *112* |
| LESÍČEK | 8.00 | *Sv. liturgia* |

K Márii voláme v každej úzkosti, pros u Boha za nás...*Zamyslenie: Slovo medzi nami, 29.apríl 2021**„Učte sa odo mňa, lebo som tichý a pokorný srdcom. A nájdete odpočinok pre svoju dušu.“ (Mt 11, 28 – 30)* Pauza. Oddych. Odpočinok. Ako príjemne nám znejú tieto slová. Najmä uprostred ťažkých dní, keď máme pocit, že je toho na nás už priveľa a viac už neunesieme. Sám Ježiš nám pritom dnes ukazuje, že si nepraje, aby sme boli vo svojom vnútri zviazaní, ubití a obťažení neprimeranými bremenami. On nám chce priniesť odpočinok.  Evanjelista Matúš používa pre „odpočinok“ grécky výraz anapausin, ktorý nám tiež evokuje prestávku či oddych v namáhavej lopote. Ježiš prichádza, aby nás urobil svojimi učeníkmi a pretvoril naše srdcia podľa svojho pokorného, tichého a láskavého srdca. Podobné slová, aké máme zachytené v dnešnom evanjeliu, vyriekol Boh aj prostredníctvom proroka Jeremiáša: „Postojte na cestách a zamyslite sa. Skúmajte staré chodníky, hľadajte dobrú cestu, kráčajte po nej a nájdete osvieženie pre svoje duše“ (Jer 6, 16).  Pri uvažovaní nad týmto slovami prichádzame aj na čosi iné: to, či prežívame vo svojej duši odpočinok, nezáleží od vonkajších okolností. Skôr od toho, nakoľko sa chceme od Ježiša učiť kráčať po Božej ceste a učiť sa od neho tichosti a pokore srdca. Spomeň si na to dnes počas dňa, keď sa budeš cítiť vo svojej duši príliš ubitý a preťažený bremenom dňa či povinností. Áno, niekedy je toho veľa. No Ježiš je vždy pri tebe a chce do tvojho srdca vniesť pokoj. Len mu to musíš dovoliť. On je ti nablízku. Ba ako hovorí sv. Katarína Sienská, ktorej sviatok dnes oslabujeme: „Boh je ti bližšie ako voda rybe.“ Dopraj si počas svojho nabitého dňa prestávku s Ježišom – čo i len minútovú. Prestaň pracovať a dovoľ Ježišovi dotknúť sa ťa... A potom pokračuj v práci – no už nie sám, ale spolu s ním. Možno budeš prekvapený, o koľko ľahšie sa ti potom bude pokračovať v práci v Ježišovej prítomnosti. „Pane Ježišu, vstúp do môjho dňa. Uč ma kráčať po Božej ceste a kráčaj pritom po mojom boku. Len s tebou nájdem odpočinok pre svoju dušu.“A čo (alebo kto) je bližšie tebe ako BOH, milá sestra, milý brat...???A  čuduješ sa svojej nervozite, že si unavená, frustrovaný??? Ach...odvahu ! A nechaj si už konečne povedať, poradiť, pomôcť ! |